Diari Oficial de la Generalitat Valenciana


Sumari del DOGV 1373, del 04-09-1990 (1990/818648)

RESOLUCIÓ del Secretari General de la Conselleria de Cultura, Educació i Ciència, per la qual és classificada la Fundació Confederació Empresarial de la Província d'Alacant (COEPA) com a cultural privada de promoció i finançament i se n'ordena la inscripció en el Registre de Fundacions i Associacions Docents i Culturals Privades i Entitats Anàlogues.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1373

Data del DOGV
:   04-09-1990

Secció del DOGV
:   ALTRES DISPOSICIONS

Número del document
:   1990/818648


Data del document
:   23-07-1990

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO del Secretari General de la Conselleria de Cultura, Educació i Ciència, per la qual es classificada la Fundació Confederació Empresarial de la Provincia d'Alacant (COEPA) com a cultural privada de promoció i finançament i se n'ordena la inscripció en el Registre de Fundacions i Associacions Docents i Culturals Privades i Entitats Anàlogues.  
Vist l?expedient de classificació i inscripció de la Fundació Confederació Empresarial de la Província d'Alacant (COEPA) promogut pel Sr. José Llorca Soler com a president de la fundació.  
Vist, que en virtut d?escriptura pública núm. 1667, de 5 d'abril de 1990, atorgada davant el notari d'Alacant Sr. Salvador Perepérez Solís, els atorgants Sr. Eliseu Quintanilla Almagro i Sr. Emilio Eloy Vázquez Novo, que van intervenir en representació de la Cambra Oficial de Comerç, Indústria i Navegació d'Alacant; Sr. José Llorca Soler, Sr. Isidro Martín Roldán i Sr. José Luis Montes Tallón, que van intervenir juntament amb els anomenats abans Srs. Quintanilla Almagro i Vázquez Novo, en representació de la Confederació Empresarial de la Província d'Alacant (COEPA) instituïren una fundació cultural privada anomenada Confederació Empresarial de la Província d?Alacant (COEPA) de la qual són fundadors les entitats representades.  
Vist, que segons la pròpia carta fundacional i de l'article 9 dels estatuts es desprèn que la fundació té com a objectiu el foment, l?impuls, el desplegament, la protecció i el suport d'activitats sòcio- culturals de tot tipus, i te interés especial en la formació.  
Vist, que el patrimoni de la fundació està constituït per un capital de deu milions de pessetes, aportat per les entitats fundadoras, i s'ha acreditat el dipòsit del capital a nom de la fundació, mitjançant les certificacions bancàries corresponents.  
Vist, que s'ha acreditat com cal l'acceptació de càrrecs per part del membres de l?òrgan de govern de la fundació, queda constituït per:  
Sr. José Llorca Soler, president.  
Sr. Eliseo Quintanilla Almagro, vice-president.  
Sr. Isidro Martín Roldán.  
Sr. Emilio Eloy Vázquez Novo.  
Sr. José Luis Montes Tallón.  
Sr. Francisco Roberto Gil Pérez.  
Atés, que és competent aquesta Conselleria per a resoldre l?expedient, en virtut de les atribucions que té assignades pel Decreto 171/83 de 29 de desembre de la Presidència de la Generalitat Valenciana, en relació amb el Reial Decret 3.066/83 de 133 d'octubre i d'acord amb l'apartat 23 de l'article 31 de l?Estatut d?autonomia de la Comunitat Valenciana, tenint en compte les finalitats que es proposa complir la fundació de referència.  
Atés, que la fundació reuneix les condicions i els requisits exigits en el Reglament de Fundacions Culturals Privades, ja que es tracta d'un patrimoni autònom destinant a la promoció d'activitats sòcio- culturals i administrat sense finalitat de lucre, pel seu òrgan de govern.  
Atés, que els estatuts de la fundació, dividits en 6 títols i 41 articles, s'ajusten a la voluntat dels fundadors, sense que s'hi aprecie cap contravenció jurídica.  
Atés, que de l?escriptura fundacional i dels estatuts es desprèn que la fundació es pot subsumir en els apartats 2 i 4 del Decret 2.930/72 de 21 de juliol, en procedeix, per tant, la classificació com a fundació cultural privada de promoció i finançament.  
Vists els preceptes esmentats i els altres que resulten d'aplicació i en ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència, resolc:  
1. Classificar la Fundació Confederació Empresarial de la Província d'Alacant (COEPA) com a cultural privada de promoció i finançament.  
2. Ordenar-ne la inscripció en el registre de fundacions i associacions docents i culturals privades i entitats anàlogues.  
3. Confiar el govern i l'administració de la fundació al patronat integrat per les persones a qui estatutàriament correspon.  
4. Aprovar els estatuts de la fundació.  
València, 23 de juliol de 1990. - El Secretari General: Antonio Godoy García.